Συντεταγμένες: 38°21′35″N 22°13′45″E﻿ / ﻿38.35972°N 22.22917°E﻿ / 38.35972; 22.22917

Ερατεινή Φωκίδας.
Ερατεινή Φωκίδας.
Η **Ερατεινή** είναι μεγάλο παραθαλάσσιο χωριό στη Στερεά Ελλάδα και την Περιφερειακή Ενότητα Φωκίδος. .

Γεωγραφικά - Γενικά στοιχεία
----------------------------

Η Ερατεινή βρίσκεται στα βόρεια παράλια του Κορινθιακού κόλπου, σε υψόμετρο 8 μέτρα. Είναι κτισμένη δίπλα στην ΕΟ Αντιρρίου - Ιτέας ενώ απέχει περίπου 30 χλμ. Ν. από το Λιδωρίκι (έδρα του δήμου), 45 χλμ. Α. από τη Ναύπακτο και 36 χλμ. από την Ιτέα. Δυτικά της είναι η Τολοφώνα, νοτιοδυτικά η Παραλία Τολοφώνα, ανατολικά ο Όρμος Λεμονιάς και βορειοανατολικά ο Πάνορμος. 

Είναι γνωστή στην περιοχή για την καθαρή παραλία της και αποτελεί καλοκαιρινό παραθεριστικό προορισμό. Διαθέτει αρκετά τουριστικά καταλύμματα (ενοικιαζόμενα δωμάτια, ξενοδοχεία) και κέντρα εστίασης (εστιατόρια, μπαρ και καφετέριες). Ενοριακός ναός είναι ο Άγιος Ιωάννης ο Θεολόγος, που εορτάζει στις 8 Μαΐου και εξωκλήσια ο Άγιος Νικόλαος και η Κοίμηση της Θεοτόκου. Η περιοχή παράγει εκλεκτό λάδι, εσπεριδοειδή και κηπευτικά. 

Η Ερατεινή είναι ένα αρκετά αναπτυγμένο χωριό. Είναι αναπτυγμένη στον εκπαιδευτικό τομέα, καθώς έχει Νηπιαγωγείο, Δημοτικό, Γυμνάσιο και Λύκειο. Έχει αναπτυγμένο τουρισμό καθώς είναι παραθαλάσσια περιοχή και διαθέτει παραλίες. Έχει αρκετά ενοικιαζόμενα δωμάτια και ξενοδοχεία με θέα προς τον Κορινθιακό κόλπο και την Πελοπόννησο. Ακόμα έχει αναπτυγμένη κτηνοτροφία, αλιεία και παράγει ελαιόλαδο. Τέλος η Ερατεινή φημίζεται για τα θαλασσινά που προσφέρει η θάλασσα του Κορινθιακού κόλπου. Γύρω από την Ερατεινή υπάρχουν 8 χωριά. 

### Ελαιόλαδο

Η Ερατεινή και η Τολοφώνα παράγουν εξαιρετικής ποιότητας ελαιόλαδο. Ο ελαιώνας της Τολοφώνας αποτελείται από αρκετές χιλιάδες ελαιόδενδρα, τα περισσότερα από τα οποία έχουν ηλικία μεγαλύτερη των 2.500 ετών. Στην περιοχή της Ερατεινής και της Τολοφώνας λειτουργούν ελαιοτριβεία και ένα συσκευαστήριο.

### Αθλητισμός

Ο **Α.Σ. Τολοφώνα/Ερατεινή** είναι ο κυριότερος φορέας αθλητισμού στην πόλη. Η μεγαλύτερη διάκριση στην ιστορία του συλλόγου είναι η κατάκτηση του Κυπέλλου της Ε.Π.Σ. Φωκίδας, την αγωνιστική περίοδο 2010-11, νικώντας στον τελικό με σκορ 2-1 τον Αετό Λιδωρικίου. Ακόμα η μικρή ομάδα της Α.Σ.Τ.Ε. έχει κατακτήσει μία φορά το κύπελλο. Τα τελευταία χρόνια έχει δημιουργηθεί ομάδα μπάσκετ, βόλλεϋ και τοξοβολίας από τον ΑΣ ΔΩΡΙΔΑ.

Ιστορικά στοιχεία
-----------------

### Η δημιουργία και τα πρώτα βήματα της Ερατεινής

Η Ερατεινή είναι ένας νέος τόπος όπου αρχικά υπήρχαν μερικά πανδοχεία, τελωνείο και αποβάθρα για να αποβιβάζονται από τα καράβια επιβάτες και να ξεφορτώνονται εμπορεύματα και προς την εσωτερική ορεινή Δωρίδα, γι, αυτό εκείνη την εποχή αναφερόταν "Χάνι". Σύμφωνα με τοπική παράδοση το όνομα της το πήρε από τη βασίλισσα Ερατώ. Το 1908 η Ερατεινή καταστράφηκε από σεισμό. Από τον σεισμό δεν υπήρχαν θύματα, αλλά καταστράφηκαν πολλά κτήρια εκείνης της εποχής. Το 1936 ήρθε το ηλεκτρικό ρεύμα στην Ερατεινή. Επίσης στην Ερατεινή έγιναν ακόμα 2 σεισμοί, ένας το 1965 με ένα θύμα και πολλές υλικές ζημιές και ένας το 1995 με πολλές υλικές ζημιές.

### Β’ Παγκόσμιος Πόλεμος – Κατοχή

Στην Ερατεινή πρώτοι έφτασαν οι Ιταλοί το 1941 οι οποίοι είχαν εκεί την έδρα τους. Έμεναν σε σπίτια που έπαιρναν με τη βία από τους κατοίκους, τους οποίους πετούσαν στον δρόμο και σκότωναν πολλούς από αυτούς. Επίσης οι Ιταλοί εκείνη την εποχή έκαψαν το χωριό της Τολοφώνας και σκότωσαν πολλούς ανθρώπους. Οι Γερμανοί έφτασαν στην περιοχή περίπου το 1944. Δεν μπήκαν καθόλου μέσα στο χωριό, αλλά μερικές φορές περνούσαν με τα πλοία τους και χτυπούσαν το χωριό με πυρά.

### Νεότερα χρόνια

Με το πέρασμα των χρόνων, όλο και πιο πολύ άνθρωποι εγκαταστάθηκαν στην Ερατεινή. Το Δημοτικό Σχολείο Ερατεινής συστάθηκε περίπου το 1930. Το νέο κτήριο του Δημοτικού Σχολείου κτίσθηκε το 1955. Το Νηπιαγωγείο Ερατεινής δημιουργήθηκε το 1979. Ένα χρόνο μετά, το 1980 δημιουργήθηκε το Γυμνάσιο Ερατεινής. Οι Λυκειακές τάξεις της Ερατεινής λειτούργησαν το 1984, αν και από το 1981 άρχισαν οι εργασίες.

Διοικητικά στοιχεία
-------------------

Αναφέρεται επίσημα, μετά την Επανάσταση του 1821, το 1893 στο ΦΕΚ 50Α - 06/03/1893 να προσαρτάται στον τότε δήμο Τολοφώνος και το 1896 να μετονομάζεται σε *Τολοφών*. Το 1901 το όνομά της επανέρχεται σε Ερατεινή και το 1912 ορίζεται έδρα της κοινότητας Ερατεινής. Σύμφωνα με το Σχέδιο Καλλικράτης αποτελεί την κοινότητα Ερατεινής που υπάγεται στη Δημοτική Ενότητα Τολοφώνα του Δήμου Δωρίδας και σύμφωνα με την απογραφή 2011 έχει 856 κατοίκους.

##### Απογραφές πληθυσμού

| Απογραφή | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- |
| Πληθυσμός | 542 | 488 | 552 | 529 | 572 | 726 | 856 |

Εξωτερικοί Σύνδεσμοι
--------------------

* Ιστοσελίδα του Νομού Φωκίδος Αρχειοθετήθηκε 2009-02-21 στο Wayback Machine.
* Ερατεινή - Τολοφώνα (Ν. Φωκίδας) στο

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 284, τομ. 15.
2. ↑  *Εγκυκλοπαίδεια Πάπυρος Λαρούς Μπριτάννικα*. **24**. Εκδοτικός Οργανισμός Πάπυρος. 1996. σελ. 186.
3. ↑  «Ιστοσελίδα Δήμου Δωρίδας - Ερατεινή».
4. ↑  Team, Onsports (25 Μαρτίου 2011). «Κυπελλούχος η Ερατεινή!». *Onsports.gr*. Ανακτήθηκε στις 12 Απριλίου 2022.
5. ↑  «ΑΣ ΔΩΡΙΔΑ |ΕΝΗΜΕΡΩΣΗ ΓΙΑ ΤΟΝ ΑΓΩΝΑ ΤΟΞΟΒΟΛΙΑΣ ΣΤΗ ΦΩΚΙΔΑ (30/06/2019) | ΑΘΛΗΤΙΚΟΣ ΣΥΛΛΟΓΟΣ ΤΟΞΟΒΟΛΙΑΣ ΑΒΑΡΙΣ» (στα Αγγλικά). 22 Ιουνίου 2019. Ανακτήθηκε στις 12 Απριλίου 2022.
6. ↑  «6 Ιουλίου 1965 | Ο.Α.Σ.Π.». *www.oasp.gr*. Ανακτήθηκε στις 12 Απριλίου 2022.
7. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 12 Απριλίου 2022.
8. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10670 (σελ. 196 του pdf)
9. ↑   *Πληθυσμός της Ελλάδος κατά την απογραφήν της 7ης Μαρτίου 1951*, σελ. 180 του pdf. Αρχειοθετήθηκε από το πρωτότυπο στις 2013-05-14. .
10. ↑   *Πληθυσμός της Ελλάδος κατά την απογραφήν της 19ης Μαρτίου 1961*, σελ. 172 του pdf. .
11. ↑   *Πληθυσμός της Ελλάδος κατά την απογραφήν της 14ης Μαρτίου 1971*, σελ. 170 του pdf. .
12. ↑   *Πραγματικός πληθυσμός της Ελλάδος κατά την απογραφή της 5 Απριλίου 1981*, σελ. 180 του pdf. .
13. ↑   *Πραγματικός πληθυσμός της Ελλάδος κατά την απογραφή της 17 Μαρτίου 1991*, σελ. 226 του pdf. .
14. ↑   *Πραγματικός πληθυσμός της Ελλάδος - Απογραφή 2001*, σελ. 225 του pdf. .

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δωρίδος |
| --- |
|  |
| Δημοτική Ενότητα Βαρδουσίων | 
* Αλποχώρι
* Αρτοτίνα
* Διχώρι
* Ζωριάνος
* Κερασιές
* Κόκκινο
* Κουπάκι
* Κριάτσι
* Κροκύλειο
* Πενταγιοί
* Περιβόλι
* Τρίστενο
* Υψηλό Χωριό
 |
|  |
| Δημοτική Ενότητα Ευπαλίου | 
* Άγιος Πολύκαρπος
* Γρηγορίτικα
* Δροσάτο
* Ευπάλιο
* Κάμπος
* Καστράκι
* Κλήμα
* Λόγγος
* Μαγούλα
* Μαλάματα
* Μανάγουλη
* Μαραθιάς
* Μοναστηράκι
* Μονή Κοιμήσεως Θεοτόκου Βαρνακόβης
* Παλαιόμυλος
* Παλαιοξάρι
* Παλαιοχώρι
* Παραλία Σεργούλας
* Πευκάκι
* Πηγή
* Ποτιδάνεια
* Πύργος
* Σεργούλα
* Σκάλωμα
* Τείχιο
* Τρίκορφο
* Φιλοθέη
* Χιλιαδού
 |
|  |
| Δημοτική Ενότητα Λιδωρικίου | 
* Άβορος
* Αιγίτιο
* Αμυγδαλιά
* Βραΐλα
* Δάφνος
* Διακόπι
* Δωρικό
* Κάλλιο
* Καρούτες
* Κλήμα
* Κονιάκος
* Λεύκα
* Λευκαδίτι
* Λιδωρίκι
* Μαλανδρίνο
* Παλαιόκαστρο
* Πεντάπολις
* Περιθιώτισσα
* Σκαλούλα
* Στίλια
* Συκέα
* Σώταινα
* Τριβίδι
 |
|  |
| Δημοτική Ενότητα Τολοφώνος | 
* Αγία Ειρήνη
* Άγιος Ιωάννης νησίδα\*
* Άγιος Νικόλαος
* Άγιος Νικόλαος νησίδα\*
* Άγιος Σπυρίδων
* Γλυφάδα
* Δαφνοχώρι
* Ελαία
* Ερατεινή
* Καλλιθέα
* Κλοβινός
* Μακρινή
* Μηλέα
* Όρμος Λεμονιάς
* Πάνορμος
* Παραλία Τολοφώνος
* Πρασούδι νησίδα\*
* Σπηλιά
* Τολοφώνα
* Τριζόνια νησίδα
* Φλαμπουράκια
* Χάνια
 |
|  |
| 
* Έδρα: Λιδωρίκι
* \*(Οικισμοί με μη μόνιμο πληθυσμό)
 |

 |